《夜宴》
宋代·龚宗元

兔魄侵阶夜三刻，蜀锦堆香花院窄。
风动帘旌玳瑁寒，露垂虫纲珍珠白。
美人匝席罗弦管，绮幄云屏炉麝暖。
只恐金壶漏水空，不怕鸾觞琥珀满。
劝君莫负秉烛游，曾见古人伤昼短。

作者简介：宋苏州昆山人，字会之。龚识子。仁宗天圣五年进士。授句容令，擿伏发奸如神。仕终都官员外郎。与程适、陈之奇齐名，吴人称三老。有《武丘居士遗稿》。